פאס וגה

מריה דה לה פאס קמפוס טריגוס (בספרדית: María de la Paz Campos Trigos; נולדה ב-2 בינואר 1976), הנודעת בשם הבמה פאס וגה (Paz Vega), היא שחקנית קולנוע, תיאטרון וטלוויזיה ספרדייה. נודעת בעיקר בספרד בזכות תפקידיה בסרטים "סקס ולוסיה" (2001), "דבר אליה" (2002) ו"כרמן" (2003) ובסיטקום המצליח "7 vida" (2000-1999), ובהוליווד בסרטים "ספנגליש" (2004), "עד 10 פריטים" (2006), "הספיריט" (2008), "רמבו 5 - המשחק האחרון" (2019), ובסדרה האמריקאית "The OA" (2019-2016).

ביוגרפיה
וגה נולד בסביליה, אנדלוסיה, ספרד ב-2 בינואר 1976 לאם עקרת בית ואב שהיה לוחם שוורים בעברו. אחותה הצעירה של וגה היא רקדנית פלמנקו. את שם הבמה שלה היא קיבלה מסבתה. וגה החליטה להיות שחקנית לאחר שהשתתפה במחזה "בית ברנרדה אלבה" של המחזאי פדריקו גארסיה לורקה כאשר הייתה בת 16.

לאחר שסיימה חינוך חובה בגיל 16, וגה התקבלה לבית הספר לאמנויות הבמה שם היא למדה במשך שנתיים ולמדה עוד שנתיים לימודי עיתונאות. לאחר מכן היא עברה למדריד כדי לפתח את קריירת המשחק שלה.

קריירה
החלה דרכה בטלוויזיה הספרדית שם התפרסמה לראשונה.
וגה התגלתה לראשונה מחוץ לספרד הודות לתפקיד המלצרית החושנית לוסיה בסרט הדרמה הנועז "סקס ולוסיה" שיצאה ב-2001, על הופעתה קיבלה את פרס גויה לפריצת השנה בקולנוע הספרדי ואת פרס פריצת השנה בפסטיבל קאן.
בנוסף הייתה מועמדת לפרס גויה לתפקיד ראשי על הופעתה בסרט "סולו מיה", ולפרס האקדמיה על הופעתה בסרט "כרמן". ב-2002 שיחקה בקומדיה "הצד האחר של המיטה".

ב-2004 כיכבה לראשונה בסרט אמריקאי לצידו של אדם סנדלר, הדרמה-הקומית "ספנגליש" בתור האם המקסיקנית החד הורית פלור מורנו, המתקבלת לעבודה בתור עוזרת בבית משפחת קלסקי האמידה והלבנה.

ב-2006 כיכבה וגה לצידו של זוכה האוסקר מורגן פרימן בדרמה הקומית "עד 10 פריטים" בתפקיד הקופאית סקרלט.
ב-2007 שיחקה לצידם של מוריץ בלייבטרוי ומוחמד בכרי בדרמה "חוות העפרונים" של האחים טביאני אודות שואת הארמנים.

ב-2008 שיחקה בעיבוד הקולנועי של פרנק מילר לקומיקס "הספיריט" בתפקיד רקדנית הבטן הצרפתייה והמחסלת הידועה בשם הפלסטר של פאריס.
כמו כן, שיחקה בתפקיד ראשי בדרמה "חוזה אינטימי" אותה כתבה וביימה השחקנית ג'יידה פינקט סמית'.

בשנת 2009 הופיעה בדרמת המלחמה "פצוע" בתור אלנה מורלס אשתו של הצלם הצבאי מארק וולש אותו מגלם קולין פארל, ושיחקה בסרטו של הקולנוען הישראלי-אמריקאי דרור סורף, "בלתי נשכח".

בשנת 2010 גילמה את בלאנקה סוארז בדרמה הקומית "דקלים בוערים" של הבמאי כריסטופר ב. לאנדון.

בשנת 2011 שיחקה בקומדיית הפעולה "בלשים מזדמנים" לצד ג'נט מק'תיר.

בשנת 2013 שיחקה בסרטו של פדרו אלמודובר "לעוף מהתרגשות" בדמותה של אלבה, לצד חאווייר קמארה ופנלופה קרוז.

בשנת 2016 שיחקה בסרט הקומדיה הרומנטית "כל הדרכים מובילות לרומא" לצד שרה ג'סיקה פרקר וקלאודיה קרדינלה.

בשנים 2016–2017 כיכבה במשך שתי עונות של סדרת הדרמה המקסיקנית "La Hermandad" בדמותה של לואיסה סאלינס; אודות הסדרה היא על פסיכיאטר יוקרתי מהבירה שהופך לאלכוהוליסט לאחר המוות האלים של אשתו ובתו.

בשנים 2016–2019 שיחקה בסדרת הפנטזיה האמריקאית "The OA" מבית Netflix, בתור רנטה דוארטה.

בשנת 2017 שיחקה בסרט הפעולה "מעשה של נקמה", לצד אנטוניו בנדרס וקארל אורבן. באותה שנה גילמה את הדמות הראשית בסדרת הפשע הספרדית "Perdóname, señor" בדמותה של הנזירה לוסיה מדינה.

בשנת 2018 השתתפה וגה בעונה השלישית של תוכנית המציאות "מאסטר שף VIP" בגרסתה הספרדית, שם הגיעה למקום השני לאחר הניצחון של השחיינית האולימפית אונה קרבונל (אנ').

בשנת 2019 שיחקה את התפקיד הראשי בטלנובלה המקסיקנית המחודשת "עריסה של זאבים" בתור קטלינה קריל, לצדו של גונסלו גרסיה ויוואנקו. באותה שנה כיכבה לצד סילבסטר סטאלון בסרט "רמבו 5 - המשחק האחרון" בהפקתו של אבי לרנר ועפ"י סיפור מאת דן גורדון.

בשנת 2020 השתתפה בגרסה הספרדית של התכנית "הזמר במסכה" בו היא אף זכתה במקום הראשון. שנה לאחר מכן שבה וגה לתוכנית בתור חברת פאנל.

חיים אישיים
בשנת 2000 החלה לצאת עם איש העסקים הוונצואלי אורסון סלאזר, לאחר שהשניים הכירו בעת חופשה בספרד. הם נישאו ב-2 בינואר 2003. נולדו להם שלושה ילדים; אורסון ג'וניור שנולד ב-3 במאי 2007, אווה שנולדה ב-17 ביולי 2009 ואף היא שחקנית, ולנון, אשר נולד ב-13 באוגוסט 2010.

 פילמוגרפיה 
 קולנוע 
+שנהסרטתפקידהערות1999ZappingאלווירהNadie conoce a nadieאריאדנהSobreviviréדיילת2001סקס ולוסיהלוסיהSólo míaאנג'לה2002NovoאיזבלEl otro lado de la camaסוניהדבר אליהאמפארו2003כרמןכרמן2004Di que síאסטרלה קואבסספנגלישפלור2006עד 10 פריטיםסקרלטLos Borgiaקתרינה ספורצה (אנ')סרט אפללאה פדובאני2007חוות העפרוניםנוניקTeresa: el cuerpo de Cristoתרסה מאווילה2008חוזה אינטימימייקלהספיריטהפלסטר של פריז2009מת על נשים (אנ')ורוניקהפצועאלנה מורלסבלתי נשכחאמאיה2010דקלים בועריםבלנקה סוארזVallanzasca - Gli angeli del maleאנטונלה דאגוסטינוDon Mendo Rock ¿La venganza?לולה2011בלשים מזדמניםקטלינה רונה2012מדגסקר 3: מקרקסים את אירופהאזמרלדה, אספרנסה וארנסטינהדיבוב2013לעוף מהתרגשותאלבהEspectroמרתה2014גרייס ממונקומריה קאלאסPaulo Coelho's Best Storyלואיזהלהרוג את השליח (אנ')קוראל באקהLa ignorancia de la sangreקונסואלו2015כל הדרכים מובילות לרומאג'וליה קרני2016La vida inmoral de la pareja idealלולס2017מעשה של נקמהאלמה2018The Braדריה2019אוי, אלוהים!פילירמבו 5: המשחק האחרוןכרמן דלגדו2020Chasing Wondersאדריאנה2021American NightשרהLa casa del caracolברטהEl lodoקלאודיה13 MinutesאנהA todo tren. Destino Asturiasקלרה2022There Are No SaintsנדיהA todo tren 2קלרה2023Double Soulסופיה2024Aire, Just BreatheוידהRitaמאריגם במאית ותסריטאיתNo puedo vivir sin tiאדלPerlaפרנסיס2026Emperorמארי מהונגריה (אנ')TBATrinidad קלאודיהJudas' Gospelמרים, אם ישוFireflies at El MozoteאלמהDeath Has No Masterקרולינה
 טלוויזיה 
+שנהסדרהתפקידהערות1997Menudo es mi padreאולגה6 פרקים1997 - 1998Más que amigosאולגהתפקיד ראשי (2 עונות); 28 פרקים1998Compañerosלוסתפקיד חוזר (עונות 2-1); 19 פרקים1999Shelly Fisherסיידי בנדרסרט טלוויזיה של HBO1999 - 20067 vidasלאורה ארטאגאביטיה פרזתפקיד ראשי (עונות 4-1)
תפקיד אורח (עונות 5&8 - 15-14); 60 פרקים2008LEXרוסיו ג'נר4 פרקים2012María de Nazarethמרים המגדליתסרט טלוויזיה של Rai 1Le mille e una notte - Aladino e Sherazadeהמכשפה נאמונהמיני-סדרה2015יפה ומסובבתנארסיסרט טלוויזיה של LifetimeBig Time in Hollywood, FLאיזבלה דלגדו4 פרקים2016 - 2017La Hermandadלואיסה סאלינסתפקיד ראשי (2 עונות); 25 פרקים2016 - 2019The OAרנטה7 פרקים2017Perdóname, señorלוסיה מדינהתפקיד ראשי; 8 פרקים2018נמלטת על נפשםמגדהתפקיד ראשי; 9 פרקיםפקיטה סאלאסעצמהפרק: "Punto de partida"El Continentalבליסיה5 פרקיםMasterChef Celebrityמשתתפתמקום שני (עונה 3)2019עריסה של זאביםקטלינה קריס דה לריוסתפקיד ראשי; 25 פרקים2020בית הפרחיםאמא של כרמליטהפרק: "LAUREL, (Symb. glory)"2020 - 2021Masked Singer - ספרדמשתתפתזוכה (עונה 1)
שופטת (עונה 2)2023קליידוסקופאווה מרסרתפקיד ראשי; 8 פרקים20241992כרמן6 פרקים

קישורים חיצוניים

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:משתתפי הזמר במסכה
קטגוריה:משתתפים בתוכניות מציאות ספרדיות
קטגוריה:זוכים בתוכניות מציאות
קטגוריה:זוכי פרס גויה: פריצת השנה
קטגוריה:ספרדיות שנולדו ב-1976